An tu arzel a c'hellfer arguzenniñ devezhioù-pad.  Piv a c'hell barn an holl levrioù ? Traoù zo a blij da lod ne blijont ket da lod all (eh, berzh a zo gant Twilight, hañ…), diaes keñveriañ Dickens ha Rowling, ha koulskoude ez eus skrivagnerien eus an daou. Techet e vefent da 'skrivagnelaat' unan en defe ijin, da zifoc'hañ diouzh ur c'hazetenner a zle adkas ar fedoù. Ijin en istor pe ijin en doare d'e gontañ, ijin gant ar yezh. Ur skrivagner a c'hell c'hoari gant ar gerioù, a c'hell mont pelloc'h gant ar yezh eget ar pezh a c'hell ur c'hazetenner ober, peogwir n'eo ket ar mennozh a zo pouezus bepred, met an doare a-wechoù. C'hoari re gant ar yezh ne servij da netra kennebeut, gwir eo, met ne vo ket touellet al lennerein gwall bell: ma n'eus dedenn ebet gant ho skrid ne vo ket lennet, pik.